بیرلشمیش میللت‌لر تشکیلاتی‌نین عمومی ایجلاسی می آیی‌نین 20-سینده فیلسطین اوچون توپ‌لانیر.
تورکیه-‌نین خاریجی ایشلر ناظیری مولود چاووش اوغلونون دا ایشتیراک ائدجگی ییغینجاقدا ایسراییل-ین غزه-یه هوجوم‌لاری و دوغو قدس-دا فیلیسطین‌لی‌لرین یهودی گلمه‌لر طرفیندن ائولرین‌دن زورلا چیخاریلماسی مسئله‌لری موذاکیره ائدیله‌جک.
بمت-نین 200-ا یاخین عضوونون توپلانتی واسیطه‌سیله ایسراییله خبردارلیق ائتمه‌سی گؤزله‌نیلیر.
خاطیرلاداق کی، نیجر و الجزایرین مراجعتیندن سونرا بمت عمومی ایجلاسی‌نین 75-جی صدری وولکان بوزکیر تشکیلاتین توپلاناجاغینی آچیقلامیشدی.
تشکیلاتین قرارلاری باغلاییجی اورقانی - بیرلشمیش میللت‌لر تشکیلاتی تهلوکه‌سیزلیک شوراسیندا ایندییه قدر غزه ایله باغلی بیری آچیق، اوچو باغلی اولماقلا 4 ایجلاس کئچیریلیب، آنجاق هئچ بیریندن نتیجه آلینماییب. چونکی امریکا بیرلشمیش شتات‌لاری یهودی مسکونلاشما‌لاری‌نین دایاندیریلماسی و ایسراییلین هوجوملاریندان‌ ناراحات‌لیق دویولان فیکیرلره مانعه تؤردیب.
